CELEX: 62011CA0248
Language: fi
Date: 2012-03-22 00:00:00
Title: Asia C-248/11: Unionin tuomioistuimen tuomio (toinen jaosto) 22.3.2012 (Curtea de Apel Clujin (Romania) esittämä ennakkoratkaisupyyntö) — Rikosoikeudenkäynti Rareș Doralin Nilașia, Sergiu-Dan Dascălia, Gicu Agenor Gânscăa, Ana-Maria Opreania ja Ionuț Horea Baboșia vastaan (Direktiivi 2004/39/EY — Rahoitusvälineiden markkinat — 4 artiklan 1 kohdan 14 alakohta — Säänneltyjen markkinoiden käsite — Toimilupa — Toiminalle asetetut vaatimukset — Markkinat, joiden oikeudellista luonnetta ei ole täsmennetty mutta joita fuusion jälkeen hallinnoi oikeushenkilö, joka hallinnoi myös säänneltyjä markkinoita — 47 artikla — Markkinat, joita ei ole kirjattu luetteloon säännellyistä markkinoista — Direktiivi 2003/6/EY — Soveltamisala — Markkinoiden manipulointi)

5.5.2012   
            
            
               FI
            
            
               Euroopan unionin virallinen lehti
            
            
               C 133/10
            
         Unionin tuomioistuimen tuomio (toinen jaosto) 22.3.2012 (Curtea de Apel Clujin (Romania) esittämä ennakkoratkaisupyyntö) — Rikosoikeudenkäynti Rareș Doralin Nilașia, Sergiu-Dan Dascălia, Gicu Agenor Gânscăa, Ana-Maria Opreania ja Ionuț Horea Baboșia vastaan
   (Asia C-248/11) (1)
   
   (Direktiivi 2004/39/EY - Rahoitusvälineiden markkinat - 4 artiklan 1 kohdan 14 alakohta - Säänneltyjen markkinoiden käsite - Toimilupa - Toiminalle asetetut vaatimukset - Markkinat, joiden oikeudellista luonnetta ei ole täsmennetty mutta joita fuusion jälkeen hallinnoi oikeushenkilö, joka hallinnoi myös säänneltyjä markkinoita - 47 artikla - Markkinat, joita ei ole kirjattu luetteloon säännellyistä markkinoista - Direktiivi 2003/6/EY - Soveltamisala - Markkinoiden manipulointi)
   2012/C 133/18
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Cluj
   
      Pääasian rikosoikeudenkäynnin asianosaiset
   
   Rareș Doralin Nilaș, Sergiu-Dan Dascăl, Gicu Agenor Gânscă, Ana-Maria Oprean ja Ionuț Horea Baboș
   
      Oikeudenkäynnin kohde
   
   Ennakkoratkaisupyyntö — Curtea de Apel Cluj — Rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21.4.2004 annetun Euroopan parlamentin ja neuvoston direktiivin 2004/39/EY (EUVL L 145, s. 1) ja erityisesti sen 4 artiklan 14 kohdan, 9–14 ja 47 artiklan tulkinta — Käsitteen ”säännellyt markkinat” määritelmä — Rahoitusvälineiden toissijaisina markkinoina toimivan Rasdaq-pörssin, jolle toimivaltainen viranomainen ei ole myöntänyt toimilupaa mutta jota säänneltyjen markkinoiden toimiluvan saanut Bukarestin pörssi hallinnoi, kuuluminen säänneltyjen markkinoiden käsitteen piiriin — Sovellettava oikeudellinen järjestelmä — Markkinoiden manipulointia koskeva rikos
   
      Tuomiolauselma
   
   
               1)
            
            
               Rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21.4.2004 annetun Euroopan parlamentin ja neuvoston direktiivin 2004/39/EY, sellaisena kuin se on muutettuna 5.9.2007 annetulla Euroopan parlamentin ja neuvoston direktiivillä 2007/44/EY, 4 artiklan 1 kohdan 14 alakohtaa on tulkittava siten, että rahoitusvälineiden markkinat, jotka eivät täytä kyseisen direktiivin III osaston vaatimuksia, eivät kuulu mainitussa alakohdassa määritellyn säänneltyjen markkinoiden käsitteen piiriin, vaikka rahoitusvälineiden markkinoiden ylläpitäjä on fuusioitunut tällaisten säänneltyjen markkinoiden ylläpitäjän kanssa.
            
         
               2)
            
            
               Direktiivin 2004/39, sellaisena kuin se on muutettuna direktiivillä 2007/44, 47 artiklaa on tulkittava siten, että markkinoiden kirjaaminen mainitussa artiklassa tarkoitettuun säänneltyjen markkinoiden luetteloon ei ole välttämätön edellytys sille, että kyseiset markkinat voidaan luokitella direktiivissä 2004/39 tarkoitetuiksi säännellyiksi markkinoiksi.
            
         
      (1)  EUVL C 252, 27.8.2011.